OzLabs/hebrew-wiki-articles huggingface dataset:
שעון גריניץ'

מצפה הכוכבים המלכותי]]
במפה זו, הקו האדום האנכי מציין את קו האורך ([[מרידיאן) אפס, קו גריניץ']]
שעון גריניץ (באנגלית: GMT - Greenwich Mean Time) הוא הזמן בקו האורך 0, הנקרא גם קו גריניץ'. קו זה עובר דרך מצפה הכוכבים המלכותי של גריניץ', שברובע גריניץ' בעיר לונדון בירת הממלכה המאוחדת. שעון גריניץ' שימש בעבר כשעון הבינלאומי. כיום נעשה שימוש ב-UTC (זמן אוניברסלי מתואם - Coordinated Universal Time).

שעון גריניץ' הוא שעה קבועה לכל מקום על פני כדור הארץ ללא התחשבות באזורי זמן שנקבעים לפי קו האורך בו נמצאים.
לאדם הנמצא בלונדון ולאדם הנמצא באוסטרליה, השעה בשעון גריניץ' זהה.

מכיוון שכיום משתמשים בתקן UTC המשתנה לפי שעון קיץ, ושעון גריניץ' לא משתנה לפי שעון קיץ, שבעה חודשים בשנה השעה ברובע גריניץ' לא תואמת את שעון גריניץ'.

GMT נמדד על ידי מציאת השעה ביום בה השמש נמצאת בנקודה הגבוהה ביותר במסלולה (מרידיאןאנלמה) כפי שזו נראית ממצפה הכוכבים. זוהי השעה 12:00 בצהרים לפי שעון גריניץ'. עקב צורת מסלול כדור הארץ והאטת סיבובו, יש הפרש בין זמן זה לשעה האמיתית.

==שעון מקומי==

למעשה, שעון גריניץ' אינו נמצא בשימוש האזרחי. בשימוש האזרחי משתמשים בשעון מקומי. בבריטניה ופורטוגל השעון המקומי זהה ל-GMT. קווי אורך שונים מיוחסים ל-GMT, למשל בכל אירופה המרכזית, מספרד ועד פולין נהוג זמן CUT שהוא GMTּ+1, בישראל השעון הוא GMT+2 (מה שאומר: שעתיים מאוחר יותר משעון גריניץ'. בשעון קיץ זה שלוש שעות).

==ראו גם==
* מרידיאן
* זמן אוניברסלי מתואם

==קישורים חיצוניים==

* 
* [http://wwp.greenwichmeantime.com/ זמן שעון גריניץ'] 
* [http://cgate.co.il/navigation/times.htm זמנים] - אזורי זמן, זמן אזורי, זמן מקומי ועוד 
* [http://www.rmg.co.uk/royal-observatory/ אתר המוזיאונים של גריניץ']
* 

קטגוריה:שעונים
קטגוריה:קרטוגרפיה
קטגוריה:זמן
המראה (פיזיקה)

דיאגרמת פאזות T(טמפרטורה)-(לחץ)P
המראה או סובלימציה (באנגלית: Sublimation) היא תהליך של מעבר פאזה שבו מוצק הופך ישירות לגז ומדלג על המצב הנוזלי. תהליך זה יתרחש כאשר הטמפרטורה תהיה נמוכה מהטמפרטורה של הנקודה המשולשת, וכאשר לחץ האדים של הגז יהיה נמוך דיו. התהליך ההפוך להמראה נקרא ריבוץ.

==דוגמאות להמראה==
כל חומר במצב מוצק יעבור המראה בתנאים מתאימים. כך למשל, קרח בטמפרטורה של C° 0 עובר המראה והופך לגז בתנאי שלחץ אדי המים נמוך מ־6.1 מיליבר. זאת גם הסיבה לכך שכביסה יכולה להתייבש גם אם הטמפרטורה נמוכה מ־C° 0, בתנאי שהאוויר יבש.

בתנאים סטנדרטים (SATP) פחמן דו-חמצני עובר המראה, ממצבו המוצק, הקרוי קרח יבש, למצב גזי. נפטלין הוא דוגמה לחומר שממריא בטמפרטורת החדר.

===מקרר "אל-כפור" (או No Frost)===
אדי מים שנמצאים במקפיא נוטים לעבור ריבוץ ולהפוך לקרח. במקרר "אל-כפור" האוויר, שמקורו בתא ההקפאה, עובר סירקולציה ומיובש. כתוצאה מהלחץ הנמוך של אדי המים בתא ההקפאה, לא מתרחש שם תהליך ריבוץ, אלא תהליך המראה. זאת גם הסיבה לכך שקוביות קרח שהונחו במקרר כזה נוטות לעבור המראה לאחר זמן מה.

===מדפסת המראת צבע===
המראה של צבע משמשת להדפסת תצלומים באיכות זהה לזו של תצלומים שצולמו בסרט צילום. במדפסת המראת צבע הצבע המוצק מחומם והופך לגז בתהליך המראה. הגז חודר לנייר, עובר שם ריבוץ וכך הופך למוצק. המראת צבע מאפשרת הדפסת טון רציף, כלומר בעת הגדלת התמונה, לא ייראו נקודות צבע כמו בתמונה שהודפסה במדפסת הזרקת דיו. החיסרון הוא שנדרש נייר עם ציפוי מיוחד שמסוגל לקלוט את אדי הצבע במדפסת המראת צבע בעוד מדפסת הזרקת דיו יכולה להדפיס גם על נייר רגיל. 

קיימת שיטה נוספת של הדפסה בהמראת צבע על חומרים שאינם נייר: בשלב הראשון התמונה מודפסת כתמונת ראי במדפסת הזרקת דיו בפורמט רחב עם דיו מיוחד, "דיו המראת צבע", על גבי נייר העברה מיוחד, שמסוגל ללכוד כמות גדולה יחסית של צבע. בשלב הבא התדפיס מועבר מהדף לחומר שעליו רוצים להטביע את התמונה. פעולה זו מתבצעת על ידי חימום הדף ל־C° 200 ולחיצתו אל החומר, מעין פעולת גיהוץ בזמן המשתנה בהתאם לחומר שעליו מתבצעת ההדפסה - החל מ־10 שניות עבור חומרים עדינים ורכים דוגמת בד ועד 6 דקות עבור חומרים קשים כגון קרמיקה. בזמן הגיהוץ, הצבע ממריא מנייר ההעברה למצע ההדפסה ועובר ריבוץ, בניגוד לגיהוץ רגיל על חולצות שבו הצבע ניתך, מועבר פיזית ללא המראה אל הבד מנייר ההעברה ומתמצק. לפני הדפסה על חומרים קשים, יש לצפות אותם בפולימר שמסוגל לקלוט את אדי הצבע מהדף ולמצק אותם על החומר.

===המראה בתעשיית המזון===
במזון יבש יש תנאים פחות טובים להתפתחות מיקרואורגניזמים מזיקים, והמזון יכול להישמר לפרקי זמן ארוכים. ייבוש בהקפאה היא שיטה לשימור מזון, שבה לאחר הקפאת המוצר, מאפשרים למים הקפואים לעבור המראה בתנאי ריק. שיטה זו משמרת יותר טוב מרכיבים חשובים במזון יחסית לשיטות ייבוש אחרות, שנעשות בטמפרטורות גבוהות יותר. ייבוש בהקפאה היא אחת השיטות לשמר קפה נמס.

==ראו גם==
*מצב צבירה
==קישורים חיצוניים==

* 

קטגוריה:מעבר פאזה
קטגוריה:תרמודינמיקה
נויטרופיל

תמונת [[מיקרוסקופ אלקטרוני סורק של נויטרופיל (בצהוב) בולע חיידקי אנתרקס.]]
נוטרופילים צבועים ב[[צביעת גימזה.]]
נויטרופילים (Neutrophils) הם תאים השייכים למערכת החיסון. תפקידם העיקרי בליעה וחיסול חיידקים או פטריות ומניעת הזיהום שנגרם מהם. הנויטרופילים מהווים אחד משלושת סוגי הפגוציטים במערכת החיסון, וכן אחד משלושת סוגי הגרנולוציטים.

הנויטרופילים גדולים פי שניים לערך מתאי דם אדומים וקוטרם נע בין 9 ו-15 מיקרון. גרעין התא של הנויטרופילים מורכב מכמה אונות בגדלים שונים; מסיבה זו מכונים הם לעיתים תאים פולימורפונוקלאריים (Polymorphonuclear cells, ובקיצור: PMNs, או Polys בעגה המקצועית; לעיתים מכונים כך כל הגרנולוציטים). אורך חייהם קצר יחסית - שעות או ימים ספורים.

הנויטרופילים הם קבוצת התאים הגדולה ביותר מבין תאי הדם הלבנים, והם מהווים בין 40% ל-70% מסך כל תאי הדם הלבנים. המונח "ספירת נויטרופילים אבסולוטית" מתייחס למדידת הכמות של כל הנויטרופילים הנוכחים בדם. ירידה במספרם אל מתחת ל-1,000 מעלה את הסיכון לדלקות. ריכוזם הנורמלי בדם נע בין 3,000 ו-7,000 תאים למיקרוליטר (מילימטר מעוקב) דם. ספירת הנויטרופילים נעשית כחלק מביצוע ספירת דם מלאה. כמות נמוכה מדי של נויטרופילים בדם נקראת נויטרופניה.

הנויטרופילים הם גרנולוציטים. הציטופלזמה שלהם מכילה שלפוחיות הפרשה ("גרנולות") המכילות מתווכים ואנזימים המשתתפים בהרג הפתוגנים, כגון ליזוזים ולקטופרין. שלפוחיות ההפרשה מכילות אנזימים המפרקים חיידקים וחלק ממרכיבי התווך הבין תאי, וכן חלבונים דמויי-אנטיביוטיקה הנקראים דפנסינים (Defensins). הנויטרופילים נמשכים באופן כימי אל אתר הזיהום במנגנון הנקרא כימוטקסיס. במנגנון זה מופרשים ציטוקינים הנקראים כימוקינים על ידי המקרופאגים אשר באו במגע ראשוני עם גורם הזיהום, נוצר מפל ריכוזים אשר "מכוון" את הניטורופילים אל מקור הזיהום. בנוסף תאים אלו בולעים (מבצעים פגוציטוזה) את החיידקים או הפטריות וממיסים אותם בעזרת החומרים שהוזכרו לעיל. בנוסף, משתמשים הנויטרופילים ברדיקלים מחמצנים, כגון מימן על-חמצני ויון סופראוקסיד, להרג החיידקים (לפרטים ראו: אנארובי).

שלפוחיות ההפרשה של הנויטרופילים נצבעות בחלקן אדום, באמצעות חומרי צביעה חומציים, ובחלקם כחול, באמצעות חומרי צביעה בסיסיים. שילוב הצבעים גורם לציטופלזמת הנויטרופילים להיראות סגולה. תכונות הצביעה של שלפוחיות ההפרשה של הנויטרופילים הקנו לתאים אלו את שמם (נייטרליים, נצבעים בחומצה ובבסיס כאחד).

תאי מערכת החיסון. התאים הכחולים מהווים את מערכת החיסון המולדת, והאדומים - את מערכת החיסון הלומדת. התאים המוקפים במסגרת צהובה הם פגוציטים. חץ סגול מציין שתא המוצא הופך, או מתמיין, לתא היעד

== קישורים חיצוניים ==

* 
* 
* 

קטגוריה:מערכת הדם
קטגוריה:מערכת החיסון
קטגוריה:תא
סרוטונין

סרוטונין (Serotonin או 5-HT) הוא מוליך עצבי (נוירוטרנסמיטר) מקבוצת המונואמיניים, שאליה משתייכים גם דופמין ונוראפינפרין.
כל תאי העצב שמייצרים סרוטונין נמצאים בגזע המוח, המעורב בעוררות ותהליכים אוטומטיים רבים.

== ביוכימיה ==

שמו הכימי של סרוטונין הוא 5-הידרוקסיטריפטאמין (Hydroxytryptamine). סרוטונין מופק מחומצת האמינו הארומטית טריפטופן. שני אנזימים מובילים לייצורו, בתחילה האנזים טריפטופן הידרוקסילאז ואחריו אנזים המכונה AAAD (ראשי תיבות של Aromatic amino acid decarboxylase, "דקרבוקסילאז של חומצות אמינו ארומטיות"; דקרבוקסילאז הוא אנזים הנוטל קבוצת קרבוקסיל מתרכובת כלשהי).

טריפטופן מצליח לעבור את מחסום הדם-מוח באמצעות נשא ביולוגי ייחודי. הימצאות אינסולין בדם תורמת לקליטת הסרוטונין, שכן האינסולין גורם לספיגה מוגברת של חומצות ארומטיות בגוף ולפיכך מקטין את התחרות על ההסתייעות ב"נשא" זה, ושיעור הסרוטונין במוח גדל.

סינתזה של סרוטונין מחומצת האמינו טריפטופן בעזרת שני האנזימים]]

סרוטונין משתנה על ידי פעילות של האנזים מונואמין אוקסידאז והופך לחומצה 5-הידרוקסיאינדולאצטית (Hydroxyindoleacetic acid). מרבית הסרוטונין משתחרר למרווחים שבין תאי העצב במוח – הסינפסות – ומסולק על ידי תאי העצב במנגנון של ספיגה חוזרת.

== השפעה פסיכולוגית ופיזיולוגית ==

הסרוטונין מעורב בתהליכי ויסות ושליטה של עיבוד מידע מלמעלה-למטה, המאפשרים מתן עדיפות למידע רלוונטי על פני מידע לא רלוונטי.

לסרוטונין יש גם תפקיד ראשי בתחושות וברגשות הקשורים ל"מצב רוח", כגון התרוממות רוח, דיכאון, תוקפנות, התנהגות אימפולסיבית וכדומה. לסרוטונין יש תפקיד גם בוויסות טמפרטורת הגוף. סמי הזיות כמו LSD ואקסטזי, כמו גם תרופות נוגדות דיכאון, בנוסף לאלכוהול, פועלים על הקולטנים לסרוטונין. סרוטונין, יחד עם דופמין ונוראדרנלין, משפיע ככל הנראה על תחושת התיאבון, שיכוך כאבים והנאה בכלל. שני המוליכים מביאים למניעת כאבי ראש, מיגרנה, חרדות והפרעות אכילה.

כמו מוליכים עצביים אחרים, בעיקר נוראדרנלין, גם לסרוטונין קיימת השפעה רבה על מצבי דיכאון קליני; כיום מרבית התרופות הפסיכיאטריות הניתנות לטיפול בדיכאון פועלות כמעכבי ספיגה חוזרת של סרוטונין.<ref></ref>

רוב האזורים הסרוטוניניים הם מחוץ למערכת העצבים המרכזית, אך בגרעין "רפה" (Raphe) שבמוח יש מרכז סרוטוניני חשוב, הקשור גם לשינה ולשובע. מזונות המכילים אנזימים, חומצות אמינו ורכיבים אחרים שמסייעים לגוף לייצר סרוטונין הם מרכיב חשוב בדיאטות.

הסרוטונין מצוי גם בדפנות המעיים, במערכת העצבים ההיקפית, במערכת העצבים המרכזית (CNS) ובדם. בעת דימום הוא גורם לנימי דם להתכווץ, מה שמאפשר יחד עם טסיות דם וגורמי קרישה נוספים את עצירת הדימום. בה בעת משדר הסרוטונין לגוף דרך מערכת העצבים תחושת כאב. בין היתר עשוי הסרוטונין אשר מופרש ממערכת העצבים המרכזית לגרום להרפיית השרירים שהתכווצו בהשראת אצטילכולין. כמו כן משמש הסרוטונין כחומר מקדים בייצור ההורמון מלטונין בבלוטת האצטרובל.
אנימציה תלת־ממדית של סרוטונין

==ראו גם==
*דיכאון
* MAOI
* SSRI
* SNRI
* תסמונת סרוטונין

==קישורים חיצוניים==

* 
* 

==הערות שוליים==

קטגוריה:מוליכים עצביים
קטגוריה:מונואמינים
קטגוריה:טריפטמינים
דייגו גרסיה

דייגו גרסיה (באנגלית: Diego Garcia), הוא שמו של האי המרכזי בארכיפלג צ'גוס שמשתייך לטריטוריה הבריטית באוקיינוס ההודי. האי הוא אטול בצורת טבעת בעלת היקף של 65 ק"מ שפתוחה בצידה הצפוני. שטחו של האי הוא כ-30 קמ"ר והנקודה הגבוהה ביותר בו היא בגובה של שבעה מטרים מעל פני הים.

במקורו האי היה הר געש. כיום החופים מכוסים אלמוגים ועל האי צומחים עצי קוקוס רבים.

== היסטוריה ==
האי נקרא על שם הימאי הספרדי דייגו גרסיה דה מוגר (יליד העיירה מוגר שבאנדלוסיה), שגילה את הארכיפלג במסעו בשנת 1554.
האי לא היה מיושב עד סוף המאה השמונה עשרה, עת הקימו בו הצרפתים מפעלים לעיבוד קוקוס והביאו עימם עבדים מאפריקה לשם כך. לאחר מלחמות נפוליון עבר האי, יחד עם מאוריציוס, לידי הבריטים. ב-1965, לקראת מתן עצמאות למאוריציוס הפרידו הבריטים את השלטון באי מזה של מאוריציוס. (לפרטים נוספים על ההיסטוריה והמתיישבים המקוריים ראו הטריטוריה הבריטית באוקיינוס ההודי).

==הבסיס הצבאי==
בשנת 1966 הגיעו ארצות הברית ובריטניה להסכם על הקמת בסיס צבאי משותף באי. לשם כך העבירה בריטניה את כל 2,000 תושבי האי למאוריציוס ולסיישל. בשנת 2000 הכיר בית משפט בריטי בזכויות של התושבים הללו, העניק להם אזרחות בריטית והורה למצוא פתרון לבעיה. עד היום לא נמצא פתרון כזה.

הבסיס הצבאי באי נועד לשמש כעמדה קדמית של הכוחות המזוינים של ארצות הברית באוקיינוס ההודי. לאחר נפילת משטרו הפרו-מערבי של השאה באיראן, עלתה חשיבותו של הבסיס מכיוון שהוא היחיד שמאפשר פעולה קבועה באזור זה.

במהלך שתי המלחמות של ארצות הברית בעיראק (מלחמת המפרץ ומלחמת עיראק) ובמהלך המלחמה באפגניסטן, פעלו מהמקום מפציצי B-52 שיצאו לגיחות הפצצה ארוכות טווח.

== גלריה ==
<gallery>
Diegogarcia.jpg|צילום אווירי של דייגו גרסיה
Diego Garcia (satellite).jpg|צילום לווין של האי
Diego garcian.jpg|תושב דייגו גרסייה בעת בציר אגוזי הקוקוס האחרון שלו לפני הגלייתו. צולם בעת הגעת הכוחות האמריקניים הראשונים ב-1971
B-1 Bombers on Diego Garcia.jpg|מפציצי b-1 לנסר בדייגו גרסיה
</gallery>

==קישורים חיצוניים==

* [https://web.archive.org/web/20060718083438/http://www.dg.navy.mil/ האתר הרשמי של הבסיס הצבאי]
* [https://web.archive.org/web/20100105004535/http://www.cwnetdg.io/ חברת הטלפוניה של דייגו גרסיה]
* [http://www.zianet.com/tedmorris/dg/ppdrdg.html אתר של חייל ששירת בבסיס]
* 
* 

קטגוריה:איים באוקיינוס ההודי
קטגוריה:אטולים באוקיינוס ההודי
קטגוריה:הטריטוריה הבריטית באוקיינוס ההודי: איים
קטגוריה:בסיסי צי ארצות הברית
קטגוריה:ארצות הברית: בסיסים ומתקנים צבאיים
קטגוריה:בסיסי חיל האוויר של ארצות הברית
קטגוריה:הטריטוריות הבריטיות שמעבר לים: אתרי רמסר
קטגוריה:הטריטוריות הבריטיות שמעבר לים: ערי בירה
רדיוס אטומי

אורביטלים אטומיים ברמות שונות
הרדיוס האטומי של יסוד כימי הוא ביטוי לגודל אופייני של האטום. הרדיוס נמדד כמרחק בין גרעין האטום לבין הגבול ברמת האנרגיה האחרונה של האלקטרונים המקיפים את הגרעין. משום שהגבול אינו יכול להיות מוגדר בצורה מדויקת מבחינה פיזית, ישנם מספר מדדים לרדיוסו של האטום.

בהתאם להגדרה, התנאים עשויים לחול על אטום בודד בלבד, או להתאים גם לאטומים באורביטל אלקטרונים ובקשרים קוולנטים במולקולות או ביינון. את הרדיוס האטומי ניתן לקבל דרך ניסויים או להעריך ממודל תאורטי.

את המושג עצמו קשה להגדיר מפני שלאלקטרונים אין מסלול הקפה מוגדר או טווח הקפה מדויק. בנוסף לכך, כאשר מדובר על ריכוז מולקולות (ולא על מולקולה בודדת) ענן האלקטרונים באטומים בדרך-כלל חופף בחלקים מסוימים, וחלק מהאלקטרונים עלולים לשוטט לאזור חופף בין שני אטומים או יותר.

למרות קשיים אלו, יודעים היום שרדיוס אטום מבודד נע בין 30 ל-300 פיקומטר, או בין 0.3 ל-3 אנגסטרום. לפי כן, רדיוסו של אטום יהיה יותר גדול מפי 10,000 רדיוס הגרעין שלו, ופחות מאלפית של אורך גל באור הנראה.

מודל של אטום יכול להיות מוצג ככדור למטרות רבות. זה אומנם רק אומדן גס אבל יכול לספק הסבר כמותי או הסבר לתופעה מסוימת כמו צפיפות בנוזלים ומוצקים, דיפוזיה בנוזלים, סידור האוטמים והיונים בגביש ועוד.

ההבדל ברדיוס האטומי מאטום אחד לאחר זו תופעה שניתן להסביר בעזרת הטבלה המחזורית. הרדיוס האטומי הולך וקטן ככל שמתקדמים בשורה, ממתכות אלקליות לכיוון גזים אצילים; אך הולך וגדל ככל שיורדים בטור. הרדיוס גדל בצורה חדה בין גז אציל בסוף השורה לבין מתכת אלקלית בראש השורה הקודמת. המגמה הזו בטבלה המחזורית (כמו אלמנטים כימים ופיזיקליים נוספים) יכולה לקבל הסבר דרך מודל VSEPR של האטום, שמהווה ראייה חשובה לפיתוח ולאמיתות מכניקת הקוונטים.

==קישורים חיצוניים==
* 
* 

קטגוריה:תכונות כימיות
קטגוריה:אטומים
מטוס ריגול

פנטום. תחתית החרטום שונתה כדי לאפשר את הכנסת ציוד הצילום]] 
מטוס ריגול או מטוס ביון (באנגלית: Surveillance aircraft; מטוס פיקוח, מעקב) הוא מטוס שמטרתו לבצע איסוף מודיעין צבאי. 

מטוסי ריגול יכולים לאסוף שני סוגי מודיעין:
# מודיעין אותות (SIGINT) - באמצעות יירוט אותות אלקטרונים.
# מודיעין חזותי (VISINT) - באמצעות צילום שטח או מבנה.

מטוסי ריגול הם לעיתים מטוסים שתוכננו מלכתחילה למשימה זו, כגון לוקהיד SR-71, ולעיתים מטוסי קרב-הפצצה שהותאמו למשימות ריגול באמצעות התקנת ציוד מתאים על המטוס בפודים ייעודיים או בניית גרסה של המטוס המיועדת באופן ספציפי לביון. 

כדי לחמוק ממערך ההגנה של האויב, נעזר המטוס במספר תכונות:
* גובה רב, גובה בו מטוסי הירוט של האויב או טילי הקרקע- אוויר מתקשים להגיע אליו.
* מהירות טיסה גבוהה מאוד, המקשה על מטוסים וטילים הרודפים אחריו לפגוע בו.
* מערכות איסוף נתונים שאינם מצריכות טיסה מעל המטרה, למשל, יכולת צילום הצידה. מה שמאפשר למטוס לשייט מעל שטח מדינה ידידותית ולצלם מדינות שכנות. 
*חמקנות, המקשה על איתור על ידי מכ"ם ואמצעים אלקטרוניים

דוגמאות למטוסי ריגול אמריקניים:
*לוקהיד U-2 - מטוס הריגול הייעודי המפורסם הראשון. מטוס מדגם זה הופל בשנת 1960 על ידי טיל קרקע אוויר במהלך טיסת ריגול מעל ברית המועצות. טייסו נפל בשבי הסובייטי, והוחזר כעבור 21 חודשים בעסקת חילופי מרגלים (ראו משבר מטוס הריגול U-2).
*לוקהיד SR-71 ("הציפור השחורה") - המטוס שאוחז בשיא המהירות למטוס סילון סדרתי מאויש: 3,529 קמ"ש (בשנת 1976).

גם חיל האוויר הישראלי הפעיל מטוסי ריגול שונים. רובם היו גרסאות צילום של מטוסי קרב רגילים. כגון: מוסקיטו ומיראז'. כדי לאפשר את נשיאת ציוד הצילום, מוסרים מן המטוס חלקים שלא הכרחיים לביצוע המשימה (מכ"ם, במקרה של המיראז').
חיל האוויר המצרי הפעיל גם הוא טיסות צילום בעומק שטח ישראל. אחד המטוסים של חיל האוויר הסורי שהצליחו לחדור ולתעתע במערך ההגנה האווירית היה המיג 25 שנעזר במהירות גבוהה ובטיסה בגובה רב עד שהופל על ידי טיל הוק, ומאז, לא נצפו שוב גיחות ריגול של הסורים באמצעות מטוס זה.

==ראו גם==
*מודיעין צבאי
*צילום אוויר
==קישורים חיצוניים==

* 

ריגול
קטגוריה:מודיעין צבאי
ריגול
קטגוריה:אמצעי איסוף מודיעין

pt:Reconhecimento aéreo
פלזמה (דם)

פלזמה היא נוזל שקוף בגון צהבהב הזורם בכלי הדם של בעלי חוליות. הפלזמה מהווה כ-55% מנפח הדם ומכילה בעיקר מים המהווים כתשעים אחוז מהרכבה, וכן חלבונים שונים כגון: גלובולין, אלבומין, ופיברינוגן, מלחים כגון: סידן, זרחן, נתרן, אשלגן וחומרים רבים אחרים שנמצאים בשיווי משקל עם תכולתם ברקמות השונות. הפלזמה מכילה את תאי הדם ומאפשרת את תנועתם בכלי הדם. כיוון שדם שבא במגע עם האוויר נקרש, הנוזל שמתקבל בדגימת דם (ללא תוספת חמרים מונעי קרישה) יהיה שונה מהפלזמה, הוא לא יכיל גורמי קרישה שנוצלו ליצירת הקריש. נוזל זה נקרא נסיוב או סרום.

הרכב הפלזמה מאפשר מעבר טסיות דם המהוות חלק ממנגנון קרישת הדם, תאי דם אדומים המובילים חמצן, תאי דם לבנים של מערכת החיסון, הורמונים, אנזימים, ליפופרוטאינים, חומצות אמינו וסוכרים הדרושים לתפקוד יעיל של הגוף וכן רכיבים נוספים כמו חומרי מזון החיוניים לתחזוקת תאי הגוף. כמו כן מאפשר נוזל הפלזמה הוצאה וסילוק פסולת אל מחוץ לגוף. כאשר מסרכזים דם במבחנה, ניתן לראות שנוצרו שלוש שכבות. החומר העליון הוא נוזל הפלזמה, השכבה הדקה שמתחתיו אלו הן כדוריות דם לבנות ולמטה נמצא נוזל אדום אלו הן כדוריות הדם האדומות.

== שימוש בפלזמה ובנסיוב במעבדה ==
למטרות של בדיקות דם, הפלזמה מבודדת משאר הדם. על מנת למנוע קרישה, חומר נוגד קרישה כגון ציטרט או הפרין מוסף לדם מיד אחרי הנטילה. לאחר מכן מתבצעת הפרדה של הדם מתאי הדם על ידי צנטריפוגה והפלזמה יכולה להיות מוקפאת לצורכי שימוש. הפלזמה יכולה להישמר בהקפאה לתקופת זמן כמעט בלתי מוגבלת.

לצורכי רוב הבדיקות ניתן להשתמש הן בפלזמה והן בנסיוב. ניתן לבודד נסיוב על ידי הקרשת הדם טרם השימוש בצנטריפוגה. הנסיוב מועדף בדרך כלל כאשר גורמי הקרישה יכולים להטות את תוצאות הבדיקה. בבדיקות המשתמשות באלקטרופורזה, למשל, שימוש בפלזמה יכול להוביל להופעת "פס" נוסף בג'ל, אשר ניתן לזהות אותו בטעות כפאראפרוטאין. בדיקות קרישה כגון (INR או APTT), לעומת זאת, דורשות שימור של כל גורמי הקרישה בדם, ולכן אינן יכולות להתבצע על נסיוב.

התפקיד העיקרי של הפלזמה הוא להעביר מזון לכל תאי הגוף (להעביר חמצן).

== מרכיביה של הפלזמה ==
{| class="wikitable"
|-
! החומרים !! ריכוז בפלזמה
|-
| מים || 90%-92% מנפח הפלזמה
|- style="background-color: #EFEFEF;"
| חלבונים שונים || 7%-9% מנפח הפלזמה
|-
|-
| מינרלים (יוני אשלגן, סידן, כלוריד, מגנזיום, נחושת, יונים של חומצה פחמתית, חומצה זרחתית ואחרים)|| סך הכל 0.9% מנפח הפלזמה
לכל מינרל ריכוז שונה, הנשמר בקביעות בפלזמה.
|- style="background-color: #EFEFEF;"
| גלוקוז || 80-120 מ"ג לכל 100 מ"ל
|-
| חומצות אמיניות, שומנים || ריכוז משתנה לפי זמני ארוחות וקצב חילוף החומרים
|- style="background-color: #EFEFEF;"
| שתנן - תוצר פירוק חלבונים|| 0.03% מנפח הפלזמה
|-
| הורמונים || ריכוזים משתנים זעירים מאוד
|}

==קישורים חיצוניים==

* 
* 

קטגוריה:מערכת הדם

simple:Blood#Plasma
מחמוד אבו הנוד

מחמוד א-שולי (בערבית: محمود أبو هَنّـود شولي; כונה מחמוד אבו הנוד (محمود أبو هنود); 1967 – 23 בנובמבר 2001), היה פעיל טרור ומפקד הזרוע הצבאית של החמאס ביהודה ושומרון.

מחמוד אבו הנוד נולד בכפר עסירה א-שמאלייה שבמחוז שכם. בוגר הפקולטה להלכה אסלאמית באוניברסיטת אל-קודס במזרח ירושלים. ריצה עונש מאסר בשל פעילותו בחמאס במהלך האינתיפדה הראשונה, וגורש ללבנון בשנת 1992.

אבו הנוד נחשב לאחד מאנשי החמאס המסוכנים ביותר. הוא אחראי למותם של עשרות ישראלים. אבו הנוד היה אחראי ללפחות חמישה פיגועי התאבדות, ולעשרות פיגועי ירי.

אבו הנוד מונה למפקד הזרוע הצבאית של החמאס בגדה לאחר הרג האחים עוודאללה בחברון בשנת 1998.

אבו הנוד היה מעורב בפיגועים שבוצעו בירושלים בקיץ 1997, במסגרתם שלח חמישה מחבלים מתאבדים. בספטמבר 1999 שיגר מחבלים לטבריה ולחיפה לביצוע פיגועים, בהם נפצעה ישראלית באורח קשה. שלושה מן המחבלים נהרגו. היה מראשי מתכנני הפיגועים במסעדת "סבארו" ובמועדון "הדולפינריום".

בתחילתה של האינתיפאדה השנייה היו מחמוד אבו הנוד ומוחמד דף בראש רשימת המבוקשים של ישראל. היה עצור על ידי הרשות הפלסטינית בשנים 2000–2001.

צה"ל ניסה להרוג את אבו הנוד פעמים אחדות קודם לכן. בפעם הראשונה שהצליחו חיילי צה"ל להגיע קרוב אליו, הוא הצליח לחמוק. היה זה בכפר עאסירה א-שמאלייה. באותה פעולה, מבצע סימפוניית החיים, נהרגו שלושה חיילי יחידת דובדבן, שנורו בטעות על ידי חבריהם. בפעם השנייה הצליח לחמוק ממטוס קרב של צה"ל, שהטיל פצצה והחריב את כלא ג'נייד בשכם. אבו הנוד שהוחזק במקום הצליח להימלט עם פצעים קלים בלבד. בכלא נהרגו 11 מהסוהרים.

ב-23 בנובמבר 2001 נהרג מירי טילים ממסוק קרב של צה"ל לעבר המכונית בה נסע, סמוך למחנה הפליטים אל-פארעה בטובאס. יחד איתו נהרגו שני אחים, אחמד וראשיד חשקייה, שסייעו לו בהוצאה לפועל של פיגועים. השניים נהרגו במקום. אבו הנוד הצליח לצאת מהרכב ונורה למוות. המסוקים ירו בסך הכול שבעה טילים. הם שוגרו, לאחר שהתקבל מידע מדויק על מסלול נסיעתו של אבו הנוד.

==קישורים חיצוניים==
* [http://www.qassam.ps/martyr-9-Mahmoud_Abu_Hannoud.html מחמוד אבו הנוד באתר חמאס]

==הערות שוליים==

קטגוריה:האינתיפאדה השנייה
קטגוריה:פעילי חמאס שנהרגו בידי ישראל
קטגוריה:מגורשי החמאס ללבנון
קטגוריה:פלסטינים שנולדו ב-1967
קטגוריה:פלסטינים שנפטרו ב-2001
ציר המספרים

ציר המספרים או ישר המספרים הוא תמונה חד-ממדית של קו ישר, עליו מסומנות נקודות, המציינות את המספרים השלמים.

הנקודות המציינות את המספרים השלמים מצויות במרחקים שווים אחת משכנתה, המרחק בין שתי נקודות סמוכות מכונה יחידה אחת והמרחק בין נקודה כלשהי ובין הנקודה המציינת את המספר 0 (אפס) שווה לערך המוחלט של המספר המצוין על ידי אותה נקודה.
ככל שהנקודה רחוקה יותר מהמספר אפס, כן ערכה גדול יותר (הדבר נכון לגבי מספרים חיוביים ושליליים כאחד). בדרך כלל, מוצג ציר המספרים כקו אופקי, כאשר הנקודות שמימין לנקודת ה-0 מתארות מספרים חיוביים והנקודות שמשמאל לנקודת ה-0 מתארות מספרים שליליים.

כאשר נתונות שתי נקודות כלשהן על גבי ציר המספרים, הנקודה הימנית מבין השתיים מייצגת את המספר הגדול יותר.
ציר המספרים המתאר מספרים שלמים ניתן להרחבה כך שיתאר את כל המספרים הממשיים (כאשר כל נקודה עליו מייצגת מספר ממשי יחיד וכל מספר ממשי מיוצג על ידי נקודה יחידה).

המרחק בין שתי נקודות x<sub>1</sub> ו- x<sub>2</sub> הנמצאות על ציר המספרים יחושב בעזרת הנוסחה <math> |x_2 - x_1| </math>.

ציר המספרים יוצר זיקה בין שני עולמות עיקריים של המתמטיקה: הגאומטריה, שממנה נלקח הישר, והאריתמטיקה, ממנה נלקחו המספרים. בין המספרים הממשיים ובין הנקודות על הישר קיימת התאמה חד-חד ערכית, שאותה מייצג ציר המספרים. התאמה זו יוצרת את הישר הממשי.

ציר המספרים

בציר המספרים משתמשים לסימון קבוצות מספרים. מבחינים בין המצבים <math>\ X < a </math> ו - <math> X \leq a </math> על ידי סימון נקודת הקצה של הקטע באופן הבא: אם <math>\ X < a </math> יסומן קצה הקטע בעיגול ריק ואם <math> X \leq a </math> יסומן קצה הקטע בעיגול מלא.

בנוסף לכך, "ציר המספרים" עוזר בפתרון גרפי של בעיות אי-שוויונות. כאשר מערכות של אי-שוויונות מתוארות כמערכות "או" (אי-שוויון אחד מתקיים או השני) ומערכות "וגם" (שני אי-השוויונות מתקיימים בבת אחת) אשר פתירתם מבוססת על שימוש בדיאגרמת ון כדי להציג חיתוך או איחוד בין שתי קבוצות של תשובות על ציר המספרים.

ניתן להרחיב ולהוסיף ציר נוסף ואפילו שניים כך שתתקבל מערכת צירים דו־ממדית או תלת־ממדית. אם הצירים ניצבים זה לזה, תיקרא מערכת צירים שכזו מערכת צירים קרטזית. בעזרת מערכת כזו, בה לכל נקודה קיימת קוארדינטה משלה ניתן להרחיב את השימוש בציר ולפתור בעזרת המרחב שהתקבל בעיות שונות בתחומים כמו: אנליזה מתמטית ואנליזה וקטורית.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מתמטיקה
ja:直線#座標
מספר נגדי

באריתמטיקה, המספר הנגדי למספר <math>r</math> הוא מספר, שכאשר מוסיפים אותו בפעולת חיבור למספר <math>r</math> מתקבל המספר 0. המספר הנגדי של מספר <math>r</math> מסומן <math>-r</math> ומתקיים <math>r+(-r)=0</math>. לכל מספר שלם, או מספר ממשי, או מספר מרוכב, קיים מספר נגדי. 

עבור מספרים שלמים או ממשיים או מרוכבים, המספר הנגדי של מספר <math>r</math> מקיים את השוויון <math>r\cdot(-1)=-r</math>. למעשה שוויון זה מתקיים בכל מבנה אלגברי בו מוגדרות פעולות חיבור וכפל, מתקיים חוק הפילוג של הכפל מעל החיבור, ולכל מספר קיים מספר נגדי.

לדוגמה, המספר הנגדי של המספר <math>7</math> הוא המספר השלילי <math>-7</math>. המספר הנגדי של <math>-0.5</math> הוא <math>0.5</math>.

קיים דמיון בין מושג זה לבין המושג מספר הופכי. שניהם מקרים פרטיים של איבר הופכי.

==כמה תכונות של מספרים נגדיים ==
*לכל מספר קיים מספר נגדי אחד ויחיד.
*0 הוא הנגדי של 0.
*הנגדי של כל מספר, מלבד אפס, שונה מהמספר.
*הנגדי לנגדי של מספר הוא המספר עצמו.
*על ציר המספרים, המרחק מ-0 של שני מספרים נגדיים (ערכם המוחלט) שווה.
*החזקה הזוגית של המספר הנגדי שווה לחזקה הזוגית של המספר המקורי.

==קישורים חיצוניים==
* 

קטגוריה:אלגברה
קטגוריה:תורת המספרים
מספר הופכי

מספר הופכי (לעיתים נקרא הופכי כפלי) למספר נתון הוא מספר שמכפלתו במספר הנתון שווה ל-1 (איבר היחידה ביחס לכפל). לדוגמה: המספר ההופכי של 3 הוא <math>{1\over 3}</math>, והמספר ההופכי של <math>{1\over 3}</math> הוא 3. היחס "הופכי של" הוא יחס סימטרי (זו תכונה כללית של הופכיים), ולכן ניתן לדבר על זוג מספרים הופכיים, שהם זוג מספרים שכל אחד מהם הוא ההופכי של משנהו. במספרים הממשיים (ובכל שדה) קיים הופכי כפלי לכל מספר למעט המספר 0 (אפס).

מסמנים את המספר ההופכי ל-x כך:

<math>x^{-1}={1\over x}</math>

הופכי קיים לא רק בכפל רגיל, אלא גם בחשבון מודולרי כאשר בסיס המודול הוא מספר ראשוני. למשל, בחשבון מודולו 7, ההופכי של 3 הוא 5 (כי 15 שקול ל-1 מודולו 7). הופכי כזה נקרא הופכי כפלי מודולרי.

==תכונות של מספרים הופכיים==
* לכל מספר (מלבד 0) קיים מספר הופכי אחד ויחיד.
* 1 הוא ההופכי של 1. כל מספר גדול מ-1 הוא הופכי למספר קטן מ-1 וגדול מ-0.
* ההופכי להופכי של מספר נתון – הוא המספר הנתון עצמו.

הסיבה של-0 אין הופכי היא שכפל של כל מספר באפס הוא אפס (ניתן להוכיח זאת ישירות מהתכונה שלפיה כל מספר ועוד אפס שווה לעצמו, כלומר שאפס נייטרלי לחיבור), ועל כן לא קיים מספר שמכפלתו ב-0 תיתן 1.

==איבר הופכי==
במבנה אלגברי כלשהו, ובפרט בחבורה, ההכללה של מושג המספר ההופכי היא מושג האיבר ההופכי: לכל איבר במבנה קיים איבר הופכי לו, כך שמכפלתם היא איבר היחידה של החבורה.

גם בחוג כללי, לכל איבר, פרט לאיבר האפס, יכול להתקיים הופכי ביחס לכפל. חוג קומוטטיבי, שלכל איבר ששונה מאפס בו קיים הופכי, נקרא שדה.

==ראו גם==
* מספר נגדי
* יחס הפוך
* הופכי כפלי מודולרי
==קישורים חיצוניים==

* 

קטגוריה:אלגברה
קטגוריה:תורת המספרים
קטגוריה:חילוק
איניאס

[[פדריקו ברוצ'י, "איניאס נמלט מטרויה", 1598]]
יווני בסגנון הדמויות השחורות, 520–510 לפנה"ס לערך.]]
אַינֵיאָס (ביוונית: Αινείας; בלטינית: Aeneas) הוא דמות אגדית, נמנה עם גיבורי מלחמת טרויה, אל למחצה, בנם של אנכיסס ושל האלה ונוס, ואביה הקדמון של משפחת היוליים, משפחתו של יוליוס קיסר.

==המיתוס==
כשכבשו היוונים את טרויה, רצה איניאס להישאר בעיר כדי לנקום בהלנה, אך אמו ביקשה שיימלט. בדרכם מתה אשתו קראוסה , והוא המשיך עם אביו אנכיסס ובנו להפליג אל מולדת חדשה תוך כדי שהוא נושא את פסל האלה אתנה – הפלאדיום . ונוס שכנעה את יופיטר להישבע לה שבנה ימלוך על איטליה, והובילה את איניאס אל המלכה דידו בקרתחדשת. בקרתאגו סיפר איניאס לראשונה את פרשת הסוס הטרויאני.

בהמשך שמע איניאס את הנבואה שעל פיה ימלוך באיטליה ובכל תבל, ובמצוות האל מרקוריוס עזב את קרתאגו והמשיך במסע. דידו המאוהבת זעמה על עזיבתו, והתאבדה בשריפה. במסעו ירד איניאס בהדרכת סיבילה לשאול, שם פגש את דידו, אשר נמלטה מפניו אל בעלה הראשון ושם פגש גם את אביו המת, שהראה לו את צאצאיו העתידים להיות מנהיגי רומא. לאחר נדודים רבים הגיע איניאס לאיטליה, והשתתף בקרבות קשים עם המתנגדים לכניסתו. איניאס נפצע בקרב, ונוס אמו נתנה לו צמח בעל סגולות מרפא. בסיום הפך איניאס ליצור פלאי על־אנושי, התגבר על אויביו, והיה לאביו של מייסד אלבה לונגה, ממנה באו רמוס ורומולוס, מייסדי רומא.

==היצירות הספרותיות==
ההיסטוריון היווני הלאניקוס מלסבוס (המאה ה־5 לפנה"ס) כתב ביצירתו "טרואיקה" על נדודיו של איניאס לאחר נפילת טרויה. אולם סיפור עלילותיו של איניאס מגולל בעיקר באפוס "אינאיס" (או "איניאדה") של המשורר הרומאי ורגיליוס (נכתבה בין השנים 29–19 לפסה"נ).

על פי עדויות ארכאולוגיות, המיתוס בדבר הקשר בין איניאס לרומא היה ידוע באטרוריה כבר בסוף המאה ה־6 לפנה"ס. ב"טרואיקה" מופיע האזכור המוקדם ביותר בספרות של הקשר בין איניאס לרומא. מיתוס זה נזכר מאוחר יותר אצל הסופרים הרומים: באפוס "המלחמה הפונית" של המשורר גנאיוס נאיוויוס (המאה ה־3 לפנה"ס), באפוס "האנאלים" של המשורר קווינטוס אניוס (המאה ה־2 לפנה"ס), ובספר "ההתחלות" של קאטו הזקן. המיתוס זכה לתפוצה רבה בזמן המלחמות הפוניות.

סיפור חייו של איניאס מתואר גם בספרה של אורסולה לה גווין, "לאוויניה". בספר זה מוצג הסיפור מנקודת מבטה של אשתו.

==ראו גם==
*איניאידה
*דידו ואניאס

== לקריאה נוספת ==
* עדית המילטון, מיתולוגיה, מסדה, 1982, פרק טז. הרפתקאותיו של איניאס, עמ' 182–195.
* אפי זיו, המיתולוגיה הרומית, כנרת זמורה-ביתן, 2024, עמוד 16–45.

== קישורים חיצוניים ==

* 

==הערות שוליים==

קטגוריה:דמויות מהמיתולוגיה שעל שמן כוכב לכת מינורי
קטגוריה:דמויות מהמיתולוגיה היוונית
קטגוריה:מיתולוגיה רומית
קטגוריה:מלחמת טרויה
קטגוריה:אלים למחצה
איאד חרדאן

איאד מחמוד נאיף חרדאן, (1971–5 באפריל 2001), תושב עראבה שבמחוז ג'נין, היה ראש הזרוע הצבאית של הג'יהאד האסלאמי בג'נין.

חרדאן שוחרר מהכלא הפלסטיני בחודש אוקטובר 2000 והחל לארגן פעילות טרור ענפה של הג'יהאד האסלאמי בשומרון - בין היתר הוא אחראי לפיגוע מכונית התופת ליד שוק מחנה יהודה ליד שוק מחנה יהודה ב-2 בנובמבר 2000 (שני נרצחים) ולפיצוץ מכונית התופת בשכונת תלפיות בירושלים במרץ 2001. הוא נהרג בהתפוצצות מטען נפץ שהוטמן בתא טלפון ציבורי והופעל מרחוק, כשיצא מהכלא בעיר ג'נין ב-5 באפריל 2001.

קטגוריה:פעילי הג'יהאד האסלאמי הפלסטיני שנהרגו בידי ישראל
קטגוריה:פלסטינים שנולדו ב-1971
קטגוריה:פלסטינים שנפטרו ב-2001
קטגוריה:עראבה (נפת ג'נין): אישים
עלי ספורי

עלי סלימאן סעיד אל סעדי (ספורי) הוא פעיל בכיר של הג'יהאד האיסלמי, שנמנה עם ראשי הארגון באזור ג'נין. במוצאו ממחנה הפליטים ג'נין. ספורי עומד מאחורי שורה של פיגועי תופת וניסיונות פיגוע שבוצעו בישראל במהלך שנת 2001. הוא מוחזק במעצר בישראל מאז מבצע חומת מגן.

== פעילות טרור ==
ציפורי החל להסתמן כפעיל מרכזי במאי 2001, כשהיה חבר בחולייתו של עבד אל כרים עויס, פעיל תנזים בכיר במחנה הפליטים, ותפקידו כלל הכנת מטענים ופצצות מרגמה לטובת החוליה. מאז תחילת פעילותו החל ציפורי להיות שותף מלא ושווה לכל פעילותו של מחמוד (נורסי) טואלבה מראשי הג'יהאד האסלאמי באזור ג'נין. כמו כן עלה ציפורי כמי שמייצר מטענים לכל דורש ומעורב בביצועם או בהכוונתם של פיגועים וניסיונות פיגוע, ואחראי למותם של 9 ישראלים ולפציעתם של למעלה מ-100 ישראלים, כדלקמן:

2001
* 15 במאי - פיצוץ מכונית תופת, שהיו בה שני מפגעים, בתחנה המרכזית בחדרה. בפיגוע נפצעו 45 אנשים.
* 20 ביוני - פיצוץ מטען בפח אשפה בחדרה בצומת הרחובות הרברט סמואל וששת הימים.
* 11 ביולי - ניסיון פיגוע של ג'יהאד גראר בעפולה. ג'יהאד מסר בחקירתו כי התכוון לבצע פיגוע התאבדות במקום הומה אדם וכי קיבל את המטען ממחמוד טואלבה ומעלי ציפורי שאף תדרכו אותו כיצד להפעיל את המטען ונתנו לו הנחיות היכן לפוצץ עצמו. טואלבה וציפורי שלחו את ג'האד במונית לישראל.
* 16 ביולי - הפיגוע בתחנת הרכבת בבנימינה - פיגוע התאבדות בתחנת אוטובוס מול תחנת הרכבת בבנימינה. כתוצאה מהפיצוץ נהרגו שני אזרחים ונפצעו 8, מתוכם 3 באורח קשה ו- 5 באורח קל.
* 22 ביולי - ניסיון פיגוע של מוראד טואלבה, אחיו של מחמוד טואלבה, לבצע פיגוע התאבדות בחיפה. לאחר תפיסתו הוביל מוראד את השוטרים לחגורת הנפץ שהשאיר בבית נטוש בחיפה. בחקירתו מסר מוראד כי נשלח לבצע את הפיגוע על ידי אחיו, מחמוד, ועל ידי עלי ציפורי.
* 12 באפריל - אחראי לשילוח המחבל המתאבד שהתפוצץ במסעדת וול-סטריט בקריית מוצקין. כתוצאה מהפיצוץ נפצעו 14 אזרחים.
* 16 באפריל - סמיר עא פתאח רדא טובאסי, שנעצר באום אל-פחם בדרכו לבצע פיגוע התאבדות, הודה בחקירתו כי עלי ספורי ומחמוד נורסי הם שגייסו אותו לביצוע הפיגוע.
* 7 באוקטובר - מחבל מתאבד התפוצץ בכניסה לקיבוץ שלוחות. כתוצאה מהפיגוע נהרג אזרח ישראלי.
* 28 באוקטובר - פיגוע הירי בחדרה - פיגוע ירי לעבר עוברי אורח בשוק בחדרה. כתוצאה מהירי נהרגו 4 נשים ונפצעו 34.
* 27 בנובמבר - פיגוע הירי בעפולה - פיגוע ירי תוך כדי תנועה מאזור התחנה המרכזית בעפולה לכיוון השוק. כתוצאה מהפיגוע נהרגו 2 אזרחים ו־48 נפצעו.
* 9 בדצמבר - מחבל מתאבד פוצץ את עצמו בתחנת האוטובוס בצומת הצ'ק פוסט לכיוון תל חנן. כתוצאה מהפיגוע נפצעו 29 אזרחים.

קטגוריה:פעילי הג'יהאד האסלאמי הפלסטיני
קטגוריה:ג'נין: אישים
קטגוריה:מחבלים שנהרגו או שנלכדו במבצע חומת מגן
קטגוריה:אסירים ביטחוניים בישראל
ת'אבת מרדאווי

ת'אבת עזמי סליימאן מרדאווי (בערבית: ثابت عزمي سليمان مرداوي) הוא איש הג'יהאד האסלאמי הפלסטיני באזור ג'נין, טרוריסט אשר חימש וצייד 9 מחבלים מתאבדים, שלח אותם אל מותם וגרם לרציחתם של 20 ישראלים ופציעתם של 150. הוא נעצר במבצע חומת מגן, נשפט ומאז יושב בכלא בישראל.

== קורות חייו ==
ת'אבת מרדאווי, תושב הכפר עראבה שבאזור ג'נין, החל בפעילותו הטרוריסטית ב-1994. הוא נעצר על ידי ישראל וישב בכלא בשנים 1994 - 1998. לאחר שחרורו הצטרף לג'יהאד האסלאמי והשתלב בהנהגת הארגון בג'נין. בנובמבר 1998 הוא נעצר על ידי המודיעין המסכל הפלסטיני, והיה כלוא באופן חלקי בג'נין עד לשחרורו במאי 2000.

לאחר פרוץ האינתיפאדה השנייה בספטמבר 2000 חידש קשריו עם פעילי הג'יהאד האסלאמי. במהלך האירועים בלט כטרוריסט אשר פעילות הטרור שיזם גרמה להריגת 20 ישראלים ולפציעת 150. היה סגנו (ביחד עם עלי ספורי) של מחמוד טוואלבה, הידוע בכינויו "נורסי", שהיה ראש הזרוע הצבאית של הג'יהאד האסלאמי בשומרון.

במסגרת מבצע חומת מגן הסגיר עצמו מרדאווי לידי כוחות צה"ל ב-11 באפריל 2002. בחקירתו סיפר כי במהלך הקרב עם חיילי צה"ל במחנה הפליטים ג'נין הוא עשה שימוש בפיצוץ בלוני גז ובכך גרם להרס בתים שבהם התגוררו אזרחים תמימים. כמו כן הודה מרדאווי שהוא וחבריו החליטו להיכנע מאחר שלא יכלו לעשות דבר כדי לעצור את הדחפורים המשוריינים של צה"ל שהחלו לפעול באופן מסיבי במחנה.

== פעילות כטרוריסט ==
במהלך חקירתו הודה מרדאווי כי הוא עומד מאחורי תכנון וביצוע הפיגועים הבאים:

=== 2001 ===
* 25 במאי - פיצוץ מכונית תופת, שהיו בה שני מפגעים, בתחנה המרכזית בחדרה. בפיגוע נפצעו 45 אנשים.
* 16 ביולי - פיגוע התאבדות בתחנת אוטובוס מול תחנת הרכבת בבנימינה. כתוצאה מהפיצוץ נהרגו שני אזרחים ונפצעו 8, מתוכם 3 באורח קשה ו- 5 באורח קל.
* 12 באוגוסט - שילוח המחבל המתאבד שהתפוצץ במסעדת וול- סטריט בקריית מוצקין. כתוצאה מהפיצוץ נפצעו 14 אזרחים.
* 7 באוקטובר - מחבל מתאבד התפוצץ בכניסה לקיבוץ שלוחות. כתוצאה מהפיגוע נהרג אזרח ישראלי.
* 28 באוקטובר - פיגוע ירי לעבר עוברי אורח בשוק בחדרה. כתוצאה מהירי נהרגו 4 נשים ונפצעו 20.
* 29 בנובמבר - פיגוע באוטובוס ליד מחנה 80, מחבל מתאבד פוצץ עצמו באוטובוס "אגד" בצומת מחנה 80-ואדי עארה. 3 אזרחים נהרגו ו-8 נפצעו.

=== 2002 ===
* 26 בפברואר - תכנון פיגוע התאבדות בחיפה אשר לא יצא אל הפועל. המחבל נתפס על ידי המשטרה, סיכול פיגוע ההתאבדות בכיכר פריז בחיפה.
* 5 במרץ - פיגוע באוטובוס בתחנה המרכזית בעפולה, מחבל מתאבד פוצץ עצמו באוטובוס "אגד" 823 בעפולה. אזרח נהרג ו-19 אזרחים נפצעו.
* 20 במרץ - פיגוע באוטובוס בוואדי עארה בצומת מוצמוץ, מחבל מתאבד פוצץ עצמו באוטובוס "אגד" 823 שנסע מתל אביב לנצרת. 5 אזרחים נהרגו ו-28 נפצעו.

בכל תקופת פעילותו הופעל מרדאווי על ידי מפקדת הארגון בסוריה, עמה עמד בקשר. על-פי אחד ממסמכי השלל, הועברו סכומי כסף גדולים מהנהגת הארגון בדמשק אל תשתית הטרור של הג'יהאד האסלאמי בג'נין.

== קישורים חיצוניים ==
* [http://archives.cnn.com/2002/WORLD/meast/04/22/jenin.fighter/index.html ריאיון עם ת'אבת מרדאווי ב-CNN] על הקרב בג'נין, 23 באפריל 2002

קטגוריה:האינתיפאדה השנייה
קטגוריה:פעילי הג'יהאד האסלאמי הפלסטיני
קטגוריה:ג'נין: אישים
קטגוריה:מחבלים שנהרגו או שנלכדו במבצע חומת מגן
קטגוריה:אסירים ביטחוניים בישראל
מראה (מחשוב)

במחשוב, מראה היא שרת המחזיק עותק של התוכן של שרת אחר. הדבר יכול להיעשות מכמה סיבות:

* כדי לאפשר טעינה מהירה יותר למשתמשים באזור מסוים: למשל, לשרת בארצות הברית יכולה להיות מראה בישראל שתאפשר למשתמשי אינטרנט ישראלים לטעון תכנים מהשרת הישראלי מהר יותר מאשר מהאמריקאי.
* כדי לחלק את העומס: אם שרת כלשהו זוכה לפופולריות רבה מאוד, מראה עשויה להקל את העומס עליו. לדוגמה, אם הפצת לינוקס משוחררת כתמונת ISO על השרת של יצרן ההפצה, השרת עשוי לסבול מעומס יתר בשל הביקוש לקובץ, ומראות יכולות לעזור להפחית את העומס על השרת הראשי ולפצל אותו בינו ביניהן.
* כדי לשמור תוכן היסטורי: מסיבות כלכליות, האחראים על שרת עשויים להסיר ממנו תכנים ישנים או שאינם נתמכים עוד. ניתן לשמור את החומר הישן על שרת מראה כדי שלא ייעלם, לטובת משתמשים שעדיין זקוקים לו. כך למשל עושים בארכיון האינטרנט.

==ראו גם==
* מחשוב ענן
* אחסון ענן

קטגוריה:סוגי שרתים
System Shock

System Shock הוא משחק מחשב בסגנון סייברפאנק המשלב אלמנטים של אקשן מגוף ראשון, הרפתקאות ומשחק תפקידים. המשחק הראשון בסדרה זו יצא בשנת 1994, זמן מועט אחרי המשחק Doom, והציג עלילה פתלתלה ושעות של משחק מתוחכם. גרסה משופרת (בתקליטור) יצאה לשוק בשנת 1995 וכללה גרפיקה משופרת וסאונד מודרני (כולל קטעי דיבור רבים). משחק ההמשך, System Shock II, יצא לשוק בשנת 1999.

עלילת המשחק הראשון מתרחשת בשנת 2072, בעולם עתידני הנשלט על ידי תאגידים. השחקן משחק האקר שנתפס על ידי התאגיד הגדול מכולם, טרי-אופטימום, וזכה בעסקה המפוקפקת של מחיקת התיק הפלילי נגדו (והשתלת ממשק עצבי חדיש בראשו) תמורת פריצה ל־SHODAN, התבונה המלאכותית שמנהלת את תחנת החלל CITADEL, הנמצאת במסלול סביב שבתאי. לאחר ההשתלה, נאלצת לבלות שישה חודשים בהקפאה על מנת להחלים, ואתה מתעורר לתחנת החלל הנמצאת תחת שליטתה של SHODAN שהספיקה בינתיים להשתגע - ומטרת המשחק היא למנוע ממנה להוציא לפועל את תוכניותיה הזדוניות.

אחד האספקטים המעניינים ביותר של המשחק הוא ה"חלל הקיברנטי", מעין חלל וירטואלי שבעזרתו אפשר "לפרוץ" למחשבים בתחנת החלל ועל ידי כך להשיג מידע, גישה לאזורים מוגבלים ופתיחת דלתות נעולות.

==קישורים חיצוניים==

* 
* 

קטגוריה:משחקי פעולה-הרפתקאות
קטגוריה:משחקי וידאו משנת 1994
קטגוריה:משחקי DOS
קטגוריה:משחקי הישרדות-אימה
בסיס סקסגסימלי

לוח ספרות בבלי, מבוסס על בסיס 60
ספירה על בסיס סקסגסימלי היא ספירה על בסיס 60. מקורה בתרבויות המזרח הקדום של אשור ובבל. שרידים ממנה נשארו עד היום, אם במדידת זמנים (60 דקות בשעה, 60 שניות בדקה) ואם במדידת זוויות (360 מעלות במעגל).

ישנן השערות רבות באשר לסיבה שגרמה לעמי המזרח הקדום המתוארים לעיל לאמץ את השימוש במספר 60 כבסיס ככלל. המתמטיקאי תאון איש אלכסנדריה אשר חי במאה הרביעית לספירה טוען שהשימוש במספר 60 נבחר משום שהוא מתחלק במספרים 2, 3, 4 ,5 ו-6. הנחה זו מתיישבת עם הופעתן של יחידות מידה המתבססות על כפולות של 3 ו-4 בתרבויות אחרות (כגון מערכת המדידה הבריטית), אך איננה מסבירה מדוע נבחר המספר 60 דווקא ולא 12.
ההיסטוריון של המדע אוטו נויגבאואר הציע את האפשרות כי מספר זה נבחר משום שהוא מאפשר חלוקה נוחה של נפחים ומשקלים לשלישים ולחצאים.
מוריס קנטור טען כי הבחירה בסיס 60 מתבססת על גורמים אסטרונומיים כגון חלוקתה של שנת הירח ל-360 ימים.
תאוריות נוספות מתייחסות למספר שישים דווקא כמכפלה של 5 ו- 12 או של 6 ו-10 (כאשר במעגל ישנן שש גזרות של 60 מעלות, כאשר זווית זו היא זווית במשולש שווה-צלעות אשר נתפש בתרבויות מסוימות כסמל לשלמות).

שיטה זו נוחה לעיתים לשימוש בכתיבת שברים, מאחר ש-60 מתחלק ב-2 וב-5 (כמו 10), אבל גם ב-3, ולכן שברים שהמכנה שלהם מתחלק ב-2, ב-5 או ב-3 יכתבו כשבר סופי (בעוד שבשיטה העשרונית, שברים שהמכנה שלהם מתחלק ב-3 יכתבו כשבר מחזורי).

הבבלים לא התייחסו לאפס כמספר, אך היה להם סימן שתפקד כספרה 0 במספרים מרובי ספרות. חסרונה של השיטה הוא בצורך לספק תיאור נפרד לכל ספרה בין 0 ל-59. כדי לפתור בעיה זו, לרוב משולבת השיטה יחד עם שיטה פשוטה יותר לספירה עד 60. הספרות הבבליות התבססו על סימנים ל-1, ל-10 ולחיסור, ועל קיבוץ של סימנים אלו יחד כדי לתאר מספרים הקטנים מ-60. בימינו נהוג להשתמש בשיטה העשרונית כדי לתאר מספרים הקטנים מ-60, והחיבור מתבצע על פי בסיס 60, כלומר: חלוקת תוצאת החיבור ל-60, ופיצול התוצאה למנה השלמה ולשארית. כך למשל 57 שניות ועוד 6 שניות הן 1 דקה ו-3 שניות.
או בסימון מתמטי:
00:57 + 00:06 <=> 57/60 + 6/60 = 63/60 = 1 3/60 <=> 01:03

== לקריאה נוספת ==
<div class="mw-content-ltr">
* J J O'Connor and E F Robertson, [http://www-history.mcs.st-andrews.ac.uk/HistTopics/Babylonian_numerals.html Babylonian numerals]
</div>

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:שיטות ספירה
קטגוריה:60 (מספר)
רמדאן שלח

רמדאן עבדאללה מוחמד שלח (בערבית: رمضان عبدالله محمد شلح; תעתיק מדויק: רמצ'אן עבדאללה מחמד שלח; 1 בינואר 1958 – 6 ביוני 2020), היה ממנהיגי הג'יהאד האסלאמי. מ-1995 ועד לשלהי 2018, כיהן כמזכ"ל הארגון.

== ביוגרפיה ==
רמדאן שלח נולד ב-1958 בשכונת שג'אעייה שבעזה, למשפחה מרובת ילדים. בעת לימודיו בבית הספר התיכון הצטרף לתנועת "האחים המוסלמים", ובאמצעותה יצא ללימודים גבוהים באוניברסיטת זקאזיק במצרים, שהקמפוס שלה נחשב למעוז האסלאם הפונדמנטליסטי. בשנים 1981-1977, בעת לימודיו במצרים, נפגש עם פתחי שקאקי ועם חבורת צעירים מרצועת עזה, שביקשו לחקות את דרכן של תנועות "הג'יהאד" המיליטנטיות שפרחו אותה עת במצרים. רמדאן שלח נמנה עם גרעין המייסדים של הג'יהאד האסלאמי וערך באותה עת את הביטאון הפנימי של התנועה.

כשחזר לעזה (1981) התקבל לעבודה כמרצה בפקולטה לכלכלה באוניברסיטה האסלאמית בעיר, וכמו כן הפך לדרשן מבוקש. ב-1985 יצא ללימודים באנגליה וקיבל תואר דוקטור לכלכלה (1990) מאוניברסיטת דרהאם. לאחר מכן עקר לארצות הברית ושימש ראש "המרכז לחקר האסלאם והעולם" בפלורידה ומרצה בחוג ליחסים בינלאומיים באוניברסיטת דרום פלורידה.

לאחר שפתחי שקאקי חוסל במלטה ב-1995, נבחר שלח למזכ"ל הג'יהאד האסלאמי. הוא התגורר בדמשק.

ב-2018 התפרסמו ידיעות שמצבו הבריאותי של שלח רעוע מאוד, וכי הוא מחוסר הכרה, לאחר שעבר ניתוח שהסתבך בבית חולים של חזבאללה, ברובע הדאחייה שבביירות. בספטמבר 2018 דווח שסגנו זיאד נחאלה, היושב אף הוא בסוריה, מונה תחתיו למזכ"ל הארגון.

רמדאן שלח מת ב-6 ביוני 2020 בביירות לאחר כשנתיים של תרדמת.

==קישורים חיצוניים==

* [http://www.fbi.gov/wanted/terrorists/tershallah.htm רמדאן עבדאללה שלח] ברשימת הטרוריסטים המבוקשים ביותר של ה-FBI

== הערות שוליים ==

קטגוריה:עזה: אישים
קטגוריה:פעילי הג'יהאד האסלאמי הפלסטיני
קטגוריה:האחים המוסלמים
קטגוריה:ראשי ארגוני טרור אסלאמי
קטגוריה:ראשי ארגוני טרור פלסטיני
קטגוריה:בוגרי אוניברסיטת דרהאם
קטגוריה:גולים פלסטינים בלבנון
קטגוריה:הטרוריסטים המבוקשים ביותר על ידי ה-FBI
קטגוריה:פלסטינים שנולדו ב-1958
קטגוריה:פלסטינים שנפטרו ב-2020
מוחמד סידר

מחמד איוב מחמד צדר (סידר) (1977 – אוגוסט 2003) היה ראש הג'יהאד האסלאמי בחברון.

החל פעילותו ב-1999 כראש "אלג'מאעה אלאסלאמיה", אגודת הסטודנטים של הג'יהאד האסלאמי בפוליטכניקום בחברון. בסוף אותה שנה נעצר בשל מעורבותו בפעילות צבאית. לאחר שחרורו מהכלא ביוני 2000 הניח סידר את תשתית הג'יהאד האסלאמי באזור חברון, התארגנות שהייתה אחראית לשורה של פיגועים קטלניים בהם נהרגו ונפצעו חיילי צה"ל, אזרחים ישראלים ומשקיפי או"ם.

הפיגוע הבולט ביותר בתקופתו הוא הפיגוע בציר המתפללים שאירע ב-15 בנובמבר 2002. באותו מקרה פתחה חוליה בת שלושה מפגעים בירי לעבר כוחות הביטחון ב"ציר המתפללים" בחברון, שכתוצאה ממנו נהרגו 12 אנשים, בהם מח"ט יהודה אל"ם דרור וינברג, ונפצעו 14.

באוגוסט 2003 נהרג סידר בדורא בידי כוח של חטיבת הנח"ל ודחפור D9 משוריין שהרס את ביתו, אשר הכיל מעבדת נפץ.

קטגוריה:פעילי הג'יהאד האסלאמי הפלסטיני שנהרגו בידי ישראל
קטגוריה:חברון: אישים
קטגוריה:פלסטינים שנולדו ב-1977
קטגוריה:פלסטינים שנפטרו ב-2003
בעל חצור

הַר בַּעַל חָצוֹר (בערבית: تل العاصور) הוא הגבוה בהרי בנימין והשומרון, וגובה פסגתו 1,016 מטר מעל פני הים. פסגות ההר נמצאות מזרחית לסילוואד וצפונית־מזרחית לעפרה שבבנימין.

השם "בעל-חצור" מתייחס רק לפסגת ההר, המכונה בערבית "תל עצור". הגוש ההררי בכללותו, מכפר מאליכ במזרחו ועד לאזור יברוד ונחל חרמִיה במערב, מכונה . הרמה מציינת את הקצה הצפוני של הרי יהודה; אזור השומרון מתחיל מעמק שילה, שמצפון לה.

ההר הוא שטח צבאי סגור ושוכן עליו בסיס י"ג 503 של מערך הבקרה בחיל האוויר הישראלי שנבנה החל מ־1975 ותחילת בנייתו בגדר שהקימו חברי קבוצת העבודה שהקימה באותה שנה את היישוב הסמוך עפרה.

==אזכור מקראי==
לפי המקרא, מריבת רועי אברהם ורועי לוט, ממנה ראה לוט את ככר הירדן ובחר לרדת לסדום, והתצפית שבה הבטיח ה' לתת את ארץ ישראל לאברהם אבינו היה ב"מקום" אנונימי, בין בית אל לבין העי; המגילה החיצונית לבראשית מזהה את "המקום" ברמת חצור.

ייתכן שההר הוא גם "העי" המופיע בספר יהושע,<ref></ref> לאחר כיבוש יריחו בכניסה לארץ יהושע שולח לשם אנשים בתור נקודה אסטרטגית לכיבוש, על פי הכתוב בספר יהושע:

על פי חלק מהפרשנים, הר זה הוא "בעל חצור" בו רצח אבשלום את אמנון אחיו, בנקמה על אונס אחותו תמר, על פי הכתוב בספר שמואל ב': 

==בימי בית שני==
בתקופת בית שני היה האזור מרכז יהודי חשוב. בימי מרד החשמונאים היו הרי גופנה שנמצאים מערבה לבעל חצור מרכז המרד החשמונאי. לפי עמנואל הראובני היה בבעל חצור עורף יהודי חזק.

בספר חשמונאים א' ובספר קדמוניות היהודים (י"ב, 11) מסופר על הקרב האחרון של יהודה המכבי באלעשה, שהתרחש באזור זה, שם נפל יהודה המכבי.

ההר מזוהה כאחת מנקודות הגובה בהן היו מדליקים משואות בראשי חדשים כדי להודיע לגולה על התחדשות החודש.

==תצפיות מההר==
מפסגת ההר תצפית נרחבת. במערב רואים חלקים ממישור החוף הצפוני (הכרמל וזכרון יעקב) והדרומי (מראשון לציון עד אשקלון), ואת הים התיכון. במזרח רואים את בקעת הירדן, ים המלח ואת עבר הירדן המזרחי מהר החרמון, הרי הגלעד, הרי מואב ועד הרי אדום. בדרום נראים הר הצופים בירושלים והרודיון בהרי יהודה והרי חברון ובצפון יש תצפית לעבר הרי שומרון והרי הגליל התחתון.

== ראו גם ==
* קרב בעל חצור (1918)

== לקריאה נוספת ==
* עמנואל הראובני, פסגות - טיולים לפסגות ההרים ואל נקודות תצפית, כנרת בית הוצאה לאור, 1993.

==קישורים חיצוניים==

* 

==הערות שוליים==

קטגוריה:אתרי המקרא
קטגוריה:השומרון: הרים
קטגוריה:בסיסי חיל האוויר הישראלי
קטגוריה:הרים במקרא
מקרה פרטי

בלוגיקה (ובמתמטיקה), מתייחס המונח מקרה פרטי לאחד משני מצבים:

;מקרה יחיד

זהו מצב בו נתונות שתי טענות מהתבנית הבאה:
* כל הישראלים אוהבים פלאפל.
* יוסי הוא ישראלי.

בדוגמה זו, יוסי ייקרא מקרה פרטי של "ישראלי", ומהנתון ניתן להקיש:
* יוסי אוהב פלאפל.

;תת-מקרים

מצב זה דומה, אך לא עוסק במקרה פרטי יחיד, אלא בקבוצה של מקרים פרטיים. לדוגמה:
* כל הישראלים אוהבים פלאפל.
* תושבי חיפה הם ישראלים.

בדוגמה זו "תושבי חיפה" הם תת-מקרה של "ישראלים", והם מקיימים:
* תושבי חיפה אוהבים פלאפל.

==שימושים במתמטיקה==

במתמטיקה ובלוגיקה מוכיחים את תוקפם של חוקים מסוימים על מקרים פרטיים באמצעות חוק היקש הקרוי מודוס פוננס.<BR>
דוגמה: נוכיח כי 6 הוא לא מספר ראשוני. ידוע לנו כי:
* כל מספר זוגי גדול מ-2 אינו ראשוני.
* 6 הוא מספר זוגי גדול מ-2.
מכאן נובע: 6 אינו מספר ראשוני.

ניתן להפריך טענה כללית, על סמך מקרה פרטי הקרוי דוגמה נגדית.

אולם יש לשים לב לא ליפול בכשל הלוגי: חוק מתמטי או לוגי שאמור לחול על אינסוף מקרים פרטיים - לא ניתן להוכיח אותו רק באמצעות מקרים פרטיים (גם אם מדובר בכמות מאוד גדולה). תכונה זו אופיינית למתמטיקה וללוגיקה בלבד, ולא למדעים האחרים. עם זאת, אפילו במתמטיקה ניתן להוכיח הנחה מתמטית על ידי טכניקה הנקראת אינדוקציה מתמטית.

==ראו גם==
*הכללה
*מקרה קצה

קטגוריה:לוגיקה
קטגוריה:מושגים במתמטיקה
קטגוריה:פילוסופיה של המדע
קשר יוני

שמאל

קשר יוני הוא סוג של קשר כימי חזק בין יונים בעלי מטען חשמלי חיובי (קטיונים) ובעלי מטען שלילי (אניונים). הקשר נוצר כתוצאה ממשיכה אלקטרו-סטטית בין שני המטענים, על פי חוק קולון. בדרך כלל, הקשרים היונים מובילים ליצירת סריג יוני מסודר כגון מלח. דוגמה מוכרת לסריג יוני הוא מלח השולחן, נתרן כלורי, המורכב מקטיונים של נתרן היוצרים קשרים יונים עם אניונים של כלור.

קשרים יונים נוצרים בעקבות הבדל משמעותי באלקטרושליליות של שני היסודות הנפגשים (הפרש גדול מ-1.7, כשבמקביל בטווח בין 0.4 ועד ל-1.7 הקשר יהיה קוולנטי קוטבי), כאשר האלקטרושליליות מודדת את שאיפת האטום לקבל אלקטרון על מנת להשלים את רמת האנרגיה האחרונה ("קליפת האטום"). בדרך כלל היסודות המקיימים קשרים יונים הם אטומי מתכות, הנוטים למסור אלקטרונים (בעלי אלקטרושליליות נמוכה) ולהפוך לקטיונים בעלי מטען חיובי, ואטומים של אל-מתכות, הנוטים לקבל אלקטרונים (בעלי אלקטרושליליות גבוהה) ולהפוך לאניונים בעלי מטען שלילי.

בהתאם לנתונים לעיל, ניתן לראות את הקשר היוני כמצבו הקיצוני ביותר של קשר קוולנטי קוטבי. דבר זה מתבטא בסריג יוני, בו אין הפרדה מלאה בין הקטיונים החיוביים לאניונים השליליים — כך שקיימת למעשה שותפות מזערית כלשהי באלקטרונים ביניהם, ולכן מטענם אינו שלם לגמרי. כללי פג'נס מאפשרים להעריך עד כמה הקשר יוני טהור או שיש לו אופי קוולנטי חלקי בהתאם למטען הפורמלי ולרדיוס היונים. כאשר ממיסים את הסריג היוני בתמיסה כלשהי, נשבר הקשר היוני ונפרדים הקטיונים מהאניונים ורק במצב זה מטענם הוא באמת שלם.

כל מטען חשמלי משרה סביבו במרחב שדה אלקטרוסטטי אחיד. לכן הקשר הנוצר בין היונים, אינו מכוון לאורך הציר המקשר ביניהם בלבד, אלא כל יון מושך אליו את כל היונים בעלי המטען הנגדי הנמצאים סביבו.

כדוגמה נוספת, בדו נתרן חמצני, <chem>Na2O</chem> (תחמוצת הנתרן), הנוצרת על ידי תגובה בין אטומי נתרן ואטומים של חמצן. לאטום החמצן שישה אלקטרונים ברמת האנרגיה האחרונה, ולכן דרושים שני אלקטרונים על מנת שהוא יקבל מבנה של גז אציל (Ne).

== ראו גם ==

* קשר קוולנטי

==קישורים חיצוניים==

* 
* 

יוני
**
ציטופלזמה

בביולוגיה של התא, ציטופלזמה (באנגלית: Cytoplasm), או פלזמת התא, היא החלק הכולל את כל החומר שבתוך התא פרט לגרעין. בתא פרוקריוטי (שאינו מכיל גרעין) כל האברונים מצויים בתוך הציטופלזמה, בעוד שבתא איקריוטי גרעין התא מופרד מהציטופלזמה, ותוכנו מכונה נוקלאופלזמה. הציטופלזמה מכילה בין 70% לבין 90% מים, ולרוב נראית שקופה.

בתוך הציטופלזמה מתרחשים מרבית תהליכי התא, הכוללים מסלולים מטבוליים (כגון גליקוליזה) ומסלולים תאיים נוספים, כגון רבייה תאית. גבולה החיצוני של הציטופלזמה הוא קרום התא, המפריד אותה מהסביבה החיצונית ומווסת את מעבר החומרים לתוכה. הציטופלזמה נחלקת לשתי שכבות עיקריות: חיצונית (אקטופלזם) ופנימית (אנדופלזם).

החלק של הציטופלזמה שלא כולל את האברונים עצמם מכונה "ציטוזול". הציטוזול הוא תמיסה צמיגית עם מרקם הדומה לג'לי קרוש למחצה, הכולל בתוכו שלד תא, מולקולות תוך-תאיות מסיסות, ומים, התופסים את רוב נפח התא.

בצמחים, תנועה של הציטופלזמה מסביב לחלוליות קרויה ציקלוזיס (Cyclosis).

==הרכב הציטופלזמה==
הציטופלזמה מכילה שלושה מרכיבים עיקריים: ציטוזול, אברוני התא ו-Cytoplasmic inclusion.

===ציטוזול===

ציטוזול הוא החלק הציטופלזמתי שנמצא מחוץ לממברנות המקיפות את אברוני התא. הציטוזול מהווה כ-70% מנפח התא ומורכב ממים, ממלחים וממולקולות מסיסות. בנוסף לכך, הציטוזול מכיל פילמנטים היוצרים את שלד התא (כגון מיקרופילמנטים ומיקרוטובולי), חלבונים מסיסים ומבנים נוספים, כגון הריבוזום והפרוטאזום.

===אברוני התא===

אברוני התא (המכונים לעיתים גם "אורגנלות") הם מבנים ציטופלזמתיים בעלי תפקוד מוגדר בתא העטופים בקרום משל עצמם. בין המבנים החשובים ביותר, ניתן למצוא בציטופלזמה את המיטוכונדריה, את הרשתית התוך פלסמית, את הגולג'י ואת הליזוזום.

===Cytoplasmic inclusion===
חלקיקים קטנים ובלתי מסיסים המרחפים בתוך הציטוזול וחסרי כל פעילות מטבולית מכונים Cytoplasmic inclusions. ישנו מגוון רחב מאוד של חומרים אלו בציטופלזמת תאים שונים, כגון צורן דו-חמצני המצוי בציטופלזמת תאי צמח. כמו כן, משפחת חומרים זו כוללת את כל החומרים האוגרים אנרגיה בתא, כגון גליקוגן, עמילן ופוליהידרוקסיבוטיראט (PHB). גם הליפידים המצויים בתא משתייכים לקבוצה זו. הליפידים נאגרים לרוב בתאי אדיפוציט, המתמחים באגירת שומן, אך ניתן למצוא אותם בכל התאים הפרוקריוטים והאיקריוטים והם עוברים תהליכי פירוק לצורך הפקת אנרגיה זמינה לתא.
==קישורים חיצוניים==

* 

==הערות שוליים==

קטגוריה:אנטומיה תאית